LidanRubinov/Halacha-QA huggingface dataset:
שאלה: שימוש בסוכה ישנה לצרכי חול: יש לי סוכה ישנה שעקב קניית סוכה חדשה כבר לא משתמשים בה. האם אוכל להשתמש בסוכה הישנה לצרכי חול (פינת ישיבה בצל וכו )?
תשובה: כן. סוכה מבחינה הלכתית נחשבת כתשמישי מצווה ולא כתשמישי קדושה, ובתשמישי מצווה יש לנו כלל שלאחר שאדם השתמש בהם אינם טעונים גניזה ויכול להשתמש בהם גם לדברים אחרים מה שרוצה לעשות.
שאלה: שחייה בתשעת הימים: הספורט שלי בעת הזו הוא שחייה. אינני מתאמנת בנבחרת אלא שוחה כפעילות ספורטיבית 3 פעמים בשבוע. האם מותר לי לשחות בתשעת הימים?
תשובה: אם אין הכרח נמנעים משחיה בימים אלו ועוסקים בספורט אחר.
שאלה: איסוף אוכל ממסעדות לא כשרות: האם מותר לאסוף אוכל ממקומות לא כשרים (שאוכלים טריפה פותחים בשבת), למען נזקקים וחוסים? ומה אפשר לעשות אם מקבלים את הרשימה של המקומות מטעם הארגון המאסף?
תשובה: רק אם מוסרים את האוכל לגויים מותר. אם מוסרים ליהודים עוברים משום לפני עיור לא תתן מכשול.
שאלה: שניים מקרא ואחד פירש"י: רציתי לשאול את כבוד הרב, היאך ניתן לסמוך על קריאת פירוש רש"י, מאחר והרא"ש כתב ביסוד היתר הפי, שהוא מפרש כל מילה! ואילו רש"י אפי לא מפרש כל פסוק. וזוהי קושיא על הטור שכתב שיוצאים יד"ח בפירש"י, ובזה שינה מדברי אביו הרא"ש. ובאמת ערוה"ש כתב שהגדולים הסכימו שאין יוצאים יד"ח בפירש"י, אלא רק בתרגום אונקלוס.
תשובה: בפסוקים שאין פירוש רש"י אדם צריך לקרוא עוד פעם את הפסוק. לפי מי שסובר שרש"י עולה כתרגום צריך לומר שהחיוב לא לומר משהו כנגד כל מילה אלא הכוונה לתרגום - פירוש ומבחינה זו רש"י הוא הפרשן הבסיסי שבלימודו יוצאים ידי חובת פירוש.
שאלה: ישיבה על הארץ ב-ט  באב: האם צריך לשבת על הארץ ב-ט באב גם בבית הכנסת בתפילת ערבית ושחרית, אף שהציבור יושב כרגיל על הכסאות?
תשובה: שולחן ערוך אורח חיים, סימן תקנט, סעיף ג: ליל תשעה באב ויומו יושבים בבית הכנסת לארץ עד תפילת מנחה. הרב חיים כץ
שאלה: עבודה במעבדה בשבת: הציעו לי עבודה במעבדה של בית חולים גדול. המעבדה עוסקת בבדיקות דם הנחשבות דחופות, ולכן עובדים גם בשבתות וחגים. האם זה מותר, מה בנוגע לנסיעות? (המרחק באוטו הוא כ35 דקות)
תשובה: בדיקות דם דחופות שיש בהן פיקוח נפש מותרות בשבת. אין לעשות בשבת בדיקות לא דחופות. לתורנות קבועה אין לנסוע בשבת אלא ע"י נוכרי או להימצא בביה"ח מתחילת השבת ועד צאתה. לקריאה דחופה, כגון: במקרה חרום וכדו', יש לנסוע מיד.
שאלה: טיפול קוסמטי בתשעת הימים: האם מותר לאישה ללכת לטיפול קוסמטי בתשעת הימים?
תשובה: אין איסור מפורש אולם רצוי לדחות.
שאלה: נמלה בטוסטר: נכנסה לי נמלה לתוך טוסטר קופץ ולא מצאתי אותה בפנים. אחרי שהיא נכנסה חיממו מספר פעמים לחם בטוסטר ואולי היא נשרפה בפנים. האם אפשר לחמם עוד בטוסטר או שהוא נאסר?
תשובה: אם הערכה היא שהנמלה נשרפה, מותר לחמם בטוסטר.
שאלה: האם יש צורך בהפרדה בשיש: האם בשיש שליד הכיור צריך אזור מיוחד לחלבי ואזור מיוחד לחלבי? מה ניתן לעשות במידה ולא קיימים שני כיורים ויש אזור אחד בשיש?
תשובה: צריך לקבוע צד אחד לחלבי וצד שני לבשרי ואם יש רק צד אחד לשים כסוי על השיש כשמשתמשים בו לחלבי ולהוריד את הכיסוי כאשר משתמשים לבשרי או להפך. הכיסוי יכול להיות עץ מצופה בפרומייקה. וגם בכיור עצמו יש לשים רשת שונה לחלב ולבשר.
שאלה: לעשות שירות לאומי: למדתי בבית ספר חרדי. חינכו אותנו ששרות הוא אינו עפ"י מסגרת החרדית. אני משייכת את עצמי לציבור הלאומי ורוצה מאוד לעשות שרות, מה לעשות?
תשובה: אני מבין שקשה לך להחליט ולבחור האם ללכת לפי המקובל בציבור החרדי או שעליך לבחור לפי הרצון האישי שלך. אם את רוצה להיות שייכת לציבור החרדי כדאי מאד שלא תעשי דברים חריגים, משום שזה ידרוש ממך כוחות עצומים לעמוד מול החברה. חבל לבזבז כל כך הרבה כוחות לריק. אולם אם את לא עומדת להשתייך לציבור החרדי ואת יכולה להיות שייכת גם לציבור האמוני לאומי, אזי את יכולה ללכת לשירות לאומי. השירות צריך להיות במקום ובתפקיד שבו את תוכלי לשמור על אורח חיים תורני וצנוע. זה בעיקר תלוי האם הסביבה שאת הולכת שם היא עם גרעין תורני או כיוון תורני אחר שמנהיג ונמצא במקום.
שאלה: להצטלם בשבת לצורך כיבוד הורים: יש לי ידידה שמתחזקת בדת והתחילה לשמור שבת והוריה מאוד מאוד מתנגדים לכך. ביום שישי הזה יבואו אליה כמה אורחים שגרים בערים אחרות והמשפחה רואה אותם פעם בשנה וזה מפגש מאוד מאוד חשוב (האורחים אינם שומרי שבת). אמא של ילדה זו ביקשה ממנה להצטלם איתם יום שישי בערב. במידה והיא לא תסכים הוריה עלולים להתעצבן מאוד מאוד (אין טעם לנסות ולהסביר להם כמה חשוב לילדה לשמור את השבת הם אינם מוכנים לשמוע). מה לעשות להצטלם או לא?
תשובה: אי אפשר להצטלם בשבת גם אם הדבר יביא נחת להורים. ליהודי שרוצה לשמור שבת ואחרים מחייבים אותו להיות שותף לחילול שבת, זה כאילו יורקים לו בפנים ודורכים עליו.
שאלה: משחקי מחשב בתשעת הימים: האם מותר לשחק במחשב בתשעת הימים? אם זה משנה, מדובר במשחקי ספורט אשר גורמים להנאה.
תשובה: מותר. הרב חיים כץ
שאלה: גיהוץ בתשעת הימים: מותר לספרדי - שנוהג לגהץ עד שבוע שחל בו לגהץ עבור אשכנזי שנוהג איסור מר"ח?
תשובה: לא.
שאלה: ציור בתשעת הימים: האם ניתן לצייר תמונות לבית בתשעת הימים למנהג הספרדים?
תשובה: לא נראה לי שיש בעיה בציור בתשעת הימים.
שאלה: חידוש הנעל בשבת של תשעת הימים: קניתי נעל חדשה (סנדל) במהלך 3 השבועות. אנו נוהגים לחדש בשבתות שחלות בתוך שלושת השבועות בגדים. האם מותר לי לחדש את הסנדל בשבת שבתוך תשעת הימים? רק לציין שאני ספרדייה. אשמח מאוד אם התשובה תהיה גם מנומקת מראי מקום.
תשובה: כיון שעל נעל לא מברכים שהחיינו, אפשר לעיין בספר ילקוט יוסף חלק ג' (עמ' תקצ"ה), לכן אין איסור לחדשם כלל.
שאלה: כשרות של אומגה 3 מצרפת: קניתי כמוסות של אומגה 3 לילדים בשם Trio-guard Kids בהכשר הרב פינטו מצרפת. האם זה הכשר שאפשר לסמוך עליו? כשהתקשרתי לחברה הם טענו לי שזה ענין של פוליטיקה לכן אין על זה הכשר של בד"ץ.
תשובה: כשרות לתרופות שאין להם טעם היא פחות בעייתית, ועל כן אם מדובר בכדור בלא טעם ויש כשרות של הרב פינטו אפשר לסמוך על כך. אם זה כדורי טעם (סוכריות) יש לברר על הרב המכשיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תרומת מעשר במצב כלכלי לא טוב: בעלי ואני במצב כלכלי לא כל כך טוב. בעלי מרוויח כ-4000 ש"ח בחודש, ואני רוצה ומקווה להתחיל לימודים בעז"ה במכללה בשילוב עם מדרשה (כך שהת גדול יותר, מכיוון שהוא לשני מוסדות), וקצת קשה לחסוך כסף מהסכום הנ"ל. האם עדיין צריך לתת מעשר, או שאפשר להשתמש בכסף הזה כחיסכון ללימודיי במכללה ובמדרשה? (יש לציין שההתלבטות גדולה אם ללמוד במדרשה, או לוותר וללמוד רק לימודים אקדמיים בשל חוסר תקציב) שאלה נוספת- בלא ידיעת בעלי. הוא די בטוח שאנחנו לא צריכים לתרום כרגע, שרק מי שיש לו "פלוס בבנק" יכול לתרום, וכשיהיה לנו, נתרום. האם אני צריכה לתרום בכל זאת? בלא ידיעתו? הרי זה כסף שהוא עמל עליו, לא אני, ואני בכל זאת מרגישה שמחובתי להפריש מעשר מכסף זה. ניסיתי לדבר איתו על זה הרבה, מאז שהתחתנו (כחצי שנה) והוא ממש כועס לפעמים, כי אין לנו הרבה כסף ואני לא מועילה בזה אבל כביכול דורשת שנתרום. מה לעשות?
תשובה: בודאי שאסור לך לתרום שלא בהסכמת בעלך. אתם בתקופה זו לא חייבים לתת מעשר כספים. מעבר לכך אתם יכולים בשנים האלו לכתוב כמה אתם צוברים חוב לצדקה ובעזרת ה' בשנים הבאות כשירווח לכם, בעזרת ה', תתחילו לפרוע את חובכם. בכל אופן, זו מידת חסידות שבמצב שלכם תתנו מעשר לצדקה. ודאי שאת לא יכולה לכפות על בעלך לקיים מידת חסידות. בכל אופן, כדאי שסכום קטן כן תתנו לצדקה באופן קבוע. כוונתי הוראת קבע של חמישים שקל למשל לישיבה. אם את הולכת למדרשה ניתן לקזז את הת למדרשה מהצדקה. לגבי עצם ההחלטה האם ללכת למדרשה, זה תלוי בצורך הרוחני שלך. אם אין לך צורך חזק וזה רק בשביל הרחבת הדעת יתכן שכדאי לוותר על כך אולם אם את מרגישה שאת צריכה עדיין עוד התחזקות בבניין הרוחני שלך כדאי להשקיע מאמץ.
שאלה: קביעת עיתים לתורה ברדיו: האם כאשר אני שומע דברי תורה ברדיו אני מקיים קביעת עיתים לתורה?
תשובה: כן.
שאלה: תחית המתים ועולם הבא: אני אדם מאמין בבורא עולם עד עמקי נשמתי. אבל אני לא מאמין בביאת המשיח ולא מאמין בתחית המתים ולא מאמין בשכר ועונש לאחר המוות. אני מאמין שאת השכר והעונש על חטאים או מצוות אנו מקבלים בזמן שהאדם חי. האמונה בדברים אלו גורמת לאנשים לעשות מעשים חמורים כמו עבודה זרה ועבודת אלילים. כמו כן, כאשר אני הולך להתפלל לבורא עולם אני מוצא עצמי מדלג על חלקים נכבדים מסידור התפילה. הייתי רוצה לקבל מהרב חוות דעת על מה שכתבתי.
תשובה: שלש עשרה העיקרים שמנה הרמב"ם הם יסודי האמונה. מי שאינו מאמין בכולם אמונתו פגומה זו אינה אמונת ישראל. חבל שלא זכה להיות מאמין. מימלא גם אין ערך לתפלתו.
שאלה: עלייה על סירה בתעלה שבתוך גבולות העירוב: האם מותר בשבת לעלות על סירה שמושטת על-ידי גוי ושטה בתעלה שנמצאת בתוך העירוב העירוני?
תשובה: ח גזרו שלא ישוט בשבת בספינה אא"כ זה פיקוח נפש או שהוא כבר על הספינה מימים קודמים שאז אינו יכול לרדת, אבל לכתחילה אסור.
שאלה: הצגה של נשים: אני ואישתי רוצים לפעמים ללכת לבילוי שהוא גם לא "כבד" וגם עם תוכן. רצינו ללכת להצגות אבל התעוררה הבעיה של הצגות נשים. האם מותר לגבר ללכת להצגה שבה מציגות נשים - כמובן אם נברר לפני כן שהן לבושות בצינעה והתוכן ערכי? אם הנשים לבושות ב"צניעות חילונית", כלומר, אינם חשופות אבל לובשות מיכנסים וכו (לצערי אני לפחות רגיל בזה וזה לא גורם להירהורים) אוסר זאת?
תשובה: בסיסית, אסור להסתכל על נשים בהתבוננות מיוחדת. הסתכלות על נשים שמציגות היא, אם כן, אסורה שהרי יש כאן התבוננות מיוחדת בנשים. זאת במיוחד עם מדובר בנשים עם תרבות חילונית שלא רגישות לענין הצניעות ומבליטות את ההופעה שלהם. אם נמצאים שם ולא מסתכלים בהתבוננות על הנשים, המכנסיים לא הן הבעיה.
שאלה: טבילה בתשעת הימים לשם עליה להר הבית: איך מתבצעים הרחצה והטבילה בתשעת הימים למי שמתכוון לעלות להר הבית בימים אלו?
תשובה: לטבול, כי רחיצה שהיא לצורך מצווה ולא לצורך תענוג מותרת בתשעת הימים. כמו שאדם שעובד, בייחוד באיזור השפלה, ומזיע הרבה יכול להתרחץ כי זה לא לתענוג.
שאלה: הפגנות הציבור החרדי: 1. האם על הציבור הדתי לאומי להשתתף בהפגנות ובחסימות הכבישים וזריקות האבנים ושריפת הרמזורים - של אנשי העדה החרדית, שנלחמים בכל הכוח על מנת למנוע חילול שבת של העיריה? אם כן, מדוע אף רב לא הביע דעתו בעניין? 2. אם אין להפגין כמו החרדים, מה צריך לעשות כדי למנוע חילול שבת במצב בו ראש העיר לא מוכן לוותר ותומך בחילול שבת חשוב לציין שהשאלה היא במצב כזה שיש החלטה חד משמעית של ראש העיר לפתוח למשל, את בניין העיריה, אוטובוסים וכד, והידברות או הפגנה רגילה לא תעזור?
תשובה: אני חייב לציין שאני לא בקי במציאות ואין בידי את הנתונים בכדי לשקול את הדברים. אני מקווה שרבני ירושלים, בין החרדים ובין הנמנים עם הציבור הלאומי, מצויים בפרטי הענין ושוקלים את הדברים. צריך לראות מה מביא תועלת. התועלת אינה תלויה רק בהבאת תועלת בענין מיעוט חילול שבת בפרהסיא אלא התועלת במכלול הנושאים, איזה כבוד ויחס נוצר כלפי השבת כתוצאה מהפגנותו איזה יחס יש לתורה ולאנשים יראי שמים. אולם השאלות האלו נכונות גם כשמדובר על הפגנות בענין ארץ ישראל. אם כן, השאלה היא מאד מורכבת. באופן כללי ההדרכה היא הפגנה מכובדת ללא אלימות. לפעמים יש הוראות שעה שבהם פורצים את הגדרים. לא שמעתי שהרבנים הגדירו את המצב כהוראת שעה מיוחדת שמתירה לפרוץ את ההנהגה הרגילה. מכיון שההפגנות גולשות להתנהגות שאינה ראויה לכן הציבור הלאומי אמוני נמנע מלהיות שותף בענין.
שאלה: מכירת דירה בתשעה באב: אתמול ב-21 07 09 עשיתי זיכרון דברים למכירת דירתי. הקונים רוצים לסגור חוזה ביום חמישי הקרוב, כי הם צריכים לקחת משכנתא דחוף כדי שיעבירו לנו כסף עד - 15 08 09, כי אני צריכה להעביר כסף עד ה-15 לדיירים שקניתי מהם את הבית ואני מפחדת שיתחרטו, ומצד שני אני מפחדת לעשות חוזה בתשעה באב מה לעשות? זה דחוף לי מאוד
תשובה: עדיף לסגור את החוזה לפני תשעה באב. אבל אם יש צורך דחוף ואת עלולה להפסיד את הקונה או את הדירה שאת רוצה לקנות, מותר גם בתשעה באב. הרב חיים כץ
שאלה: דבר האבד בתשעת הימים: האם מותר לקנות בט הימים רהיטים שיש עליהם הנחה שנגמרת בתוך ט הימים? אם מותר- האם מותר לקנות ביחד איתם רהיטים בלי הנחה? כמובן שמדובר בלקנות ולהניח.
תשובה: אם זו הזדמנות משמעותית בלתי חוזרת - מותר.
שאלה: מעשר כספים להפצה: האם מותר לתרום את מעשר הכספים לאגודת הפצה של תורה למשל "ראש יהודי" או סתם הפצה של ברסלברס?
תשובה: מותר לתרום את מעשר הכספים להפצת תורה. וביותר ללומדי תורה לישיבות.
שאלה: עד מתי נוהגים מנהגי אבילות השנה: השנה שצום תשעה באב חל ביום חמישי, עד מתי נוהגים מנהגי אבילות אחרי הצום, ממתי מותר להתחיל לכבס ולהתכונן לשבת?
תשובה: לפי חכמי ספרד מותר כבר לכבס ולהסתפר כבר במוצאי הצום אבל מרן המחבר כותב שלא לאכול סעודה עם בשר בי' באב. לפי האשכנזים, בשנה רגילה לא מכבסים ולא מסתפרים עד חצות יום עשרה באב, והשנה רק עד הבוקר.
שאלה: גזל ונזיקין: אמא של בעלי היתה גרה בדירה שכורה ששילמה עלייה 2300 ש"ח. השכירות כוללת ארנונה, מים ושמירה. בנה הצעיר היה גר עמה. בנה התחתן ואמא של בעלי קנתה בית והוא נשאר לגור שם על אותו חוזה שנחתם איתה ללא ידיעת בעל הדירה. אני ובעלי נשרף לנו הבית השכור בו גרנו ועברנו לדירה אחרת בה אנחנו לא עומדים בתשלומים, השכירות והארנונה יקרים מאוד. בעלי הציע שנעבור לבית שאח שלו גר כי אחיו קנה דירה ונמשיך לשלם 2300 ש"ח. לא נודיע לעו"ד או לבעלי הדירה, מכוון שיש לנו קושי בפרנסה אני ובעלי לא מרוויחים הרבה. נעבור לשם זה יותר זול. אם נודיע לעו"ד השכירות תעלה. האם מותר לעשות דבר כזה? בעלי טוען שזה ר, שכולנו אותה משפחה. כבר ביטלתי את הרישום לגני ילדים. אנחנו אמורים לעבור תוך שבוע כי השכירות מה-1 לחודש. אני צריכה תשובה דחופה.
תשובה: יש להודיע לבעל הבית על חלופת הדיירים.
שאלה: תשעה באב בהריון : אני בתחילת חודש שלישי להריון וסובלת לאורך כל היום כל התקופה האחרונה בקביעות מבחילות הקאות וחולשה מאד גדולה. ביום יום אני מכניסה כל הזמן נאמר כל חצי שעה משהו לפה כדי להתגבר על הבחילות. כיצד עלי לנהוג בתשעה באב אם ארגיש את תחושת הבחילות וההקאות? באיזה מקרה יהיה מותר לי להפסיק לצום?
תשובה: תתחילי לצום. אם תרגישי חולשה גדול והקאות הפסיקי את הצום.
שאלה: קריאת מגילת איכה לפני השקיעה: האם אפשר לקרא מגילת איכה לפני השקיעה?
תשובה: נהוג לקרוא את מגילת איכה לאחר תפילת ערבית בליל תשעה באב.
שאלה: קבורה לכיוון ירושלים: האם ישנה הלכה או מנהג הקובע כי לקבור את המתים עם רגליהם לכיוון ירושלים? כשם שהמתים בהר הזיתים קבורים כך כשרגליהם לכיוון הר הבית? ראיתי מספר בתי עלמין אשר מקפידים על כך ורציתי לוודא שאכן קיים מנהג הלכה בנושא.
תשובה: כך תמיד קברו בעם ישראל, וזה נועד כדי להעמיק את אמונת התחייה, שהמתים יקומו ופניהם יהיו מכוונות לכיוון ירושלים. כמו שבתפילה כל עם ישראל בכל ארצות תבל מתפללים לכיוון ירושלים, וכך מדגישים את מרכזיותו של מקום המקדש בתוך חיי עם ישראל.
שאלה: הזזת יום זיכרון: האם ניתן להזיז יום זיכרון שחל ב-ה באב ל- ט באב בשעות אחה"צ או ל-י באב כדי לאפשר השתתפות נכדים המגיעים משרות צבאי ומחו"ל או לחילופין להקדים ל-ג באב?
תשובה: אי אפשר להזיז את יום הזיכרון ויש לומר את הקדיש וללמוד לעילוי נשמה ביום זה. לעלות לקבר עדיף ביום זה אבל מותר לאחר אם יש צורך. בתשעה באב יש מנהג ללכת לבית הקברות.
שאלה: רכב חברה.: אני משתמש ברכב חברה, וכעת תמה התקופה של הרכב ברשותי ואני צריך להחליף לרכב חדש. ביקשתי לקבל את הרכב לאחר ט באב, אך החברה בה אני עובד לא מסכימה והיא מתעקשת שאחליף את הרכב ב ב באב (יום חמישי), ניסיתי להציע שאשלם על שני רכבים במשך שבוע כך שאקבל את הרכב החדש רק לאחר ט באב, אך ללא הצלחה, מה אני יכול לעשות במקרה זה?
תשובה: אין שום בעיה מאחר והרכב אינו שלך. הרב חיים כץ
שאלה: זמן ברכות השחר: האם אדם שקם לפני עלות השחר רשאי לברך ברכות השחר וברכות התורה או שעליו לחכות עד לזמן תפילת שחרית?
תשובה: זמן ברכות השחר הוא מחצות הלילה (את ברכת השכוי עדיף לומר לאחר עלות השחר אם לא שמעת קול תרנגול). לגבי ברכות התורה, אין ללמוד תורה לפני הברכה ולכן הוא חייב לברך לפני לימודו.
שאלה: לימוד גמרא בעיון: אני לומד בישיבה תיכונית, אנו לומדים ר בוקר גמרא בעיון, דהיינו גמרא רש"י תוס ראשונים אחרונים וכו הקו הכללי הוא שיטת בריסק, אני אוהב מאוד ללמוד גמרא אבל אני עוד לא מרגיש צורך בלימוד עיון, למה להבין פשט גמרא בצורה טובה יחד עם רש"י ותוס זה לא מספיק טוב? בצורה הזו ניתן להקיף מסכתות שלמות ולהבינם כפשוטם תחת להתעכב על סוגייה אחת ולטרוח בלמדנות בריסקאית, להתחיל להסביר את המחלוקות ע"פ חפצא וגברא, איסורא וממונא וכו. הרי בכל הדורות כל התלמידי חכמים הגדולים למדו התעסקו בלימוד הלכה- (כשאני אומר הלכה אין כוונתי דווקא למשנה ברורה, שו"ע טור אלא לכל ספר הלכתי כגון משנה, גמרא וכו.) ר יהודה הנשיא כתב ספר הלכה, שבו כל עשרות התנאים דנו ביניהם בהלכות, אח"כ האמוראים השלימו את החלקים החסרים במשנה ופירשו והסבירו את המשנה והכריעו בין הדעות כדי לדעת את ההלכות, אח"כ הרי"ף צימצם את הגמרא לחלקים ההלכתיים, הרא"ש הסביר פשט ופסק להלכה, הרמב"ם פסק להלכה, הטור, השו"ע, הב"ח, הש"ך הט"ז, הרמ"א וכל גדולי ישראל למדו להלכה. ורק בדורות האחרונות קמו ראשי הישיבות והלמדנים ר חיים מבריסק ור שמעון שקופ והתחילו להבין את הגדרים, והניתוחים של "חפצא וגברא" "צווי דינים" "איסורא וממונא" וכל הדברים הללו, זה נראה לי יודע מאשר לימוד תורה מחקר תלמודי, לדעתי לימוד תורה הוא לימוד המצוות שה נתן לנו, אין כוונתי שצריך ללמוד הלכה למעשה בלבד, יש ללמוד את ההלכה ממקורה במשניות בגמרא ובמדרשי ההלכה דרך הראשונים והאחרונים, אך במקום ללמוד מה ההלכה למה צריך להבין את מצווה מסויימת היא חפצא או גברא או כל ההגדרות הללו? שמעתי שהחזון איש, הרב אויערבך והרבה מגדולי ישראל התנגדו ללימוד בריסקאי מה הייתה דרכם בלימוד?
תשובה: אם אתה רוצה לדעת מה דעתי איך נכון ללמוד גמרא בישיבה תכונית. דעתי היא כי הדבר תלוי בסוג התלמידים. יש תלמידים שמתאים להם ללמוד יותר בעיון ויש שמתאים להם ללמוד רק את הפשט היטב. אך גם העיון צריך להיות בהתאם לגיל ולרמה. מה שמתאים לשנה ג' בישיבה גבוהה לא מתאים לשביעית בישיבה תכונית גם אם התלמידים מצוינים. על כן למיטב ידיעתי ללמוד סברות בריסקאיות ולשים דגש על דרך זו בישיבה תכונית זה לא נכון. ואכן היו גדולים שלא הסכימו להדריך תלמידים גם בישיבות גבוהות ללמוד בשיטת בריסק אך בזה יש גם דעות אחרות.
שאלה: יום הולדת בתשעת הימים: יום ההולדת שלי חל בג אב (יום שישי בעז"ה). האם וכיצד אני יכולה לציין אותו? האם מותר לי לשבת בבית קפה או להזמין חברות לקפה אצלי? האם אסור לקבל מתנות?
תשובה: מותר לשבת בבית קפה או להזמין את החברות לבית קפה. אין איסור לקבל מתנות בתשעת הימים אבל מאחר ונוהגים שלא לברך שהחיינו בימים אלו עדיף לקבל את המתנות לאחר תשעה באב. הרב חיים כץ
שאלה: עזרה בעניין "דע מה שתשיב": הדברים הבאים נכתבו באחד הפורומים ברשת האינטרנט (ע"י אדם שאינו שומר תו"מ), ולא כבדיחה: ".בגמרא בשבת כתוב במפורש שאין גלגול נשמות לחיות. ישנו דיון באם מותר שבהמה תסתובב כשיש עליה תכשיט - ונקבע שמותר כי לבהמה אין נשמה. אם אין לבהמה נשמה משמע שלא יכולה להתגלגל אליה נשמה. אי אפשר למחוק את הגמרא שקובעת במפורש שביהדות אין גלגול נשמות לבהמות.בגמרא נאמר במפורש שלבהמה אין נשמה - גם לא של אילם ולא של עיוור. אין בכלל. כך שבודאי שלאבן אין נשמה". עד כאן ציטוט. אני מבקש לדעת, מה מהדברים הנ"ל נכון (אם בכלל), ואם יש אומנם מקור לטענה הנ"ל במס שבת (או אחרת) כאמור (הכי קרוב שהצלחתי למצוא זה בדף נג ע"א וע"ב, ד"ה "ולא בהמה בסנדל" ו"אמר מר" - האם זה זה)? אין לי גרסא דינקותא, לכן פניתי אליכם לעזרה. אשמח מאוד לתשובה והסברים.
תשובה: משמע מהרבה מקורות כדבר מוסכם שלבהמה אין נשמה. לכן לא יתכן גלגול נשמות לבהמה.
שאלה: ניתוח בתשעת הימים: ביום שני הקרוב בשבוע שחל תשעה באב אני אמורה לעבור ניתוח אף - פתיחת מחיצות. אני לא נושמת כמו שצריך, אך זה ניתוח לא דחוף. כאשר קבעתי את הניתוח לא שמתי לב לתאריך וכאשר ניסיתי להזיזו היה תאריך רק בעוד כמה חודשים. זהו ניתוח שאני מחכה לו הרבה זמן. שאלתי רב שאמר שאין בעייה לעשות את הניתוח אך אימי חוששת מימים אלו. לכן אני שואלת עוד רב.
תשובה: אין איסור הלכתי לעשות ניתוח בימים אלו אך אם יש בו סיכונים מומלץ לדחות.
שאלה: חתונה במוצאי תשעה באב שנדחה: אם תשעה באב נדחה ליום ראשון (י באב), האם מותר להיות בחתונה במוצאי הצום?
תשובה: כן.
שאלה: עבד כנעני - כשורו וחמורו של אדם: למדנו בגמ במסכת ברכות (טז:) מימרא שנשמעת חריפה מאוד: "עבדים ושפחות אין עומדין עליהם בשורה.אלא מה אומרים עליהם, כשם שאומרים לאדם על שורו ועל חמורו שמתו המקום ימלא לך חסרונך, כך אומרים לו על עבדו ועל שפחתו." ורצינו לדעת, איך אפשר לקרב מימרא חריפה כזו אל הדעת בימינו,מימרא שלכאורה מיחסת לאדם (אמנם גוי.) יחס של "שורו וחמורו".
תשובה: אקדים ואומר שנקודת המוצא צריכה להיות כזו המקרבת את הדעת בימינו אל התורה, ולא את התורה אל הדעת בימינו. אולם לשם כך אנחנו צריכים לדעת בדיוק מה התורה אומרת, והרבה פעמים מה שהתורה אומרת אינו מה שנראה במבט הראשון. ודאי שכאשר ישנה מימרא של ח שנראית כסותרת את היושר הטבעי יש לבדוק שהבנו אותה נכון, והבנה לא נכונה של דברי התורה עלולה לגרום למחיקת קומת הדרך ארץ שקדמה לתורה, במקום לפתח קומה זו ולבוא על גבה. ביחס למימרא שהזכרת, ודאי שאין כוונת הגמרא לומר שעבד ושפחה שווים לבהמה, שהרי מפורש בתורה שהאדם נברא בצלם אלוקים, ומפורש במשנה באבות "חביב אדם שנברא בצלם". ומה שנכון ביחס לכל אדם ודאי נכון עוד יותר לגבי עבד כנעני שחייב במצוות כאשה ודרגתו הרוחנית גדולה יותר מגוי, ולכן ההורג עבד כנעני במזיד חייב מיתה כמפורש בספר שמות כא, כ "וכי יכה איש את עבדו או את אמתו בשבט ומת תחת ידו נקם ינקם", וביארו ח שנקמה זו היא עונש מיתה. ועוד אומרת התורה שאם אדון הכה את עבדו מכה שפגעה באחד מאיבריו החיוניים כשן ועין הרי העבד יוצא לחירות (שם פסוק כ"ו), וכל הדברים הללו כמובן לא קיימים בבהמתו של האדם. ועיין עוד רמב"ם סוף הלכות עבדים. מהי אם כן משמעות דברי ח שלא עומדים על עבדים בשורה כי הריהם כשור וחמור? לא עיינתי בדבר כראוי אך אוכל להציע הסבר שנראה לי פשוט, שהלכות אבילות על מת נובעות מהקשר הפנימי הקיים בין אלו שבחיים לבין המת, ולכן הלכות אבילות נוהגות רק בשבעת הקרובים, אבל אם נפטר חבירו הקרוב ביותר של אדם הוא אינו יושב עליו שבעה ולא עומדים בשורה בשבילו, למרות שהוא חש כאב גדול ולמרות שחבירו זה יכול להיות צדיק הדור. וכאן אומרת הגמרא שעבדו של אדם אינו חלק ממשפחתו, הקשר ביניהם אינו קשר פנימי אלא רק קשר קנייני שבו העבד משועבד לאדונו. ואולי מכך שהוצרכה הגמרא ללמד זאת נוכל ללמוד שדבר זה לא היה מובן מאליו, אלא רבים מישראל חשו כלפי עבדיהם קרבה יתירה שטשטשה את ההבחנה המהותית הקיימת בין אדם מישראל למי שאינו ישראל, עד כדי שכתבו חכמים כי ההבדל בין יהודי לגוי גדול יותר מההבדל בין אדם לבהמה, וטשטוש זה באו ח למנוע ולכן הזכירו שהקשר בין העבד לאדון אינו אלא קשר קנייני ותו לא. אני מברך אותך שתמשיך ללמוד תורה ולהתבונן בה, ולימוד התורה ימלא אותך ואת חייך בתוכן ומשמעות. הרב יעקב כהן
שאלה: לשבת בטרמפים ליד בנים: אני נוסעת בטרמפים. אם אני עומדת במקום שבו אין הרבה טרמפים, ומגיע טרמפ שבו אאלץ לשבת ליד בנים, לעלות או לא?
תשובה: במקום שיש חשש שיהיה מגע בישיבה צריך לשים משהו מפריד כגון תיק וכד'. אם גם זאת אי אפשר ויש בעיה להישאר לבד בטרמפידה ניתן לנסוע ולהיזהר עד כמה שאפשר. נגיעה שאינה מכוונת ונעשית על כורחו של אדם ללא כוונת נגיעה אינה אסורה. אולם זאת רק במקום שאי אפשר לחכות לעוד טרמפ.
שאלה: עיסוק הילדים בתשעה באב: א. ברצוני לדעת כיצד להעסיק את הילדים בני 4-10 בתשעה באב כדי שיחוו את משמעות היום? ב. בנותי הגדולות יותר (גילאי 12-17) אומרות שמאד משעמם בתשעה באב כי קשה להן לקרוא כל היום בנושא הצרות בעמ"י-כיצד נכון למלא יום משמעותי זה באופן נוסף?
תשובה: הילדים הקטנים חווים את ענינו של היום בזה שהם רואים את ההורים אבלים על החורבן, רואים את הישיבה בבית הכנסת על הרצפה וקצת מספרים להם על חורבן הבית. אם אפשר ללכת לכותל זה כמובן מעצים את התחושה של הצער על החורבן. אחר כך הם יכולים לשחק. לגבי הבנות הגדולות יותר. זה יום אבל ויום חשבון נפש מה כל אחד יכול לעשות כדי להיטיב את דרכיו ולהוסיף עוד זכויות לישראל כדי לקרב את הגאולה. כמו באבל התחושה כבדה וקשה אך צריך לקחת אותה לכיוון של תיקון והתחדשות לטובה.
שאלה: עיסוק בחרוזים בתשעת הימים: ידוע לי כי בתשעת הימים לא תופרים ולא סורגים. ברצוני לשאול: א. מהי ההגדרה למלאכות האסורות בתשעת הימים. ב.האם מותר להכין צמידים מחרוזים בתשעת הימים? ג. האם מותר לבנות פאזל גדול (במטרה לתלותו) בתשעת הימים?
תשובה: לא תופרים בגד חדש אך תיקונים לבגד ישן מותרים. מותר להכין צמידים, אך לא לסיימם כדי שלא לשמוח בדבר. מותר להכין פאזל, אך ללא מסגרת שתהיה מוכנה לתליה.
שאלה: השם בארי לבן: האם יש בעיה לקרוא לבן בשם בארי? אני יודע שהוא היה אבא של הושע הנביא אבל גם לאבא של בשמת אשתו של עשו קראו בארי, אז אולי יש עם זה בעיה.
תשובה: אינני חושב שיש בעיה עם השם הזה, כי שם שמצד עצמו הוא ר ויש גם אנשים הגונים וגם אנשים שלא כ"כ הגונים שנקראו בו - מותר להשתמש בו. אפשר לעיין עוד בנושא הזה בפני יהושע במסכת כתובות, בפרק שני דייני גזירות, שמדבר על כך ואומר ג"כ שאם השם ר למרות שנקראו בו גם אנשים לא הגונים - מותר להשתמש בו.
שאלה: הנשואות לאנשי הקבע: עיינתי רבות בשאלות הנוגעות לצבא והן מחזקות ומעודדות אולם דבר אחד הייתי עדיין מבקשת לברר ולהתחזק, מה תפקידן של נשות הקבע, אותן נשים ששולחות את בעליהן לשרת? אציין שזה נעשה מתוך אמונה ושמחה גדולה אך ברצוני לבקש מעט חיזוק. ויתרה מזאת, איך הרב רואה את התפקיד והאם יש דברים שמוטל עלינו לעשותם? רוב תודות ובציפיה לגאולה שלימה.
תשובה: בגמרא יש התייחסות לנשים של תלמידי חכמים שמנדדות שינה מעיניהם עד שבעליהם חוזרים מלימודםף, והגמרא משבחת אותם. מזה אפשר ללמוד גם למצות אחרות. השרות בצבא הוא מצוה גדולה כאשר מתכוונים לכך. והתפקיד של הנשים לשמור על בעליהם ולחזק אותם לשמור על גובה של אמונה, כי הצבא שוחק מאד וצריך ללכת בו נגד הזרם כדי לשמור על הרוח.
שאלה: דיני אבלות בר"ח אב: האם מותר לשמוע מוזיקה שמחה וללכת לסרט (אני ספרדיה אם זה משנה) בגלל שזה ר"ח?
תשובה: נהוג להימנע מדברים אלו בימי בין המצרים. הרב חיים כץ
שאלה: נטילת ידים באכילת טיבול: האם נדרש לטבול ידים לפני אכילת בסקויט טבול בנוזל חם או קר?
תשובה: כן.
שאלה: הלכות בין המצרים: א. האם מותר לקבל מתנה בבין המצרים? ב. האם מותר להכנס לסאונה? ג. מה דין טיול בילוי, וכן ריקודים של רשות, במוצאי ט"ב ובי אב? אשמח לדעת את הדין לאשכ ולספרדים.
תשובה: א. אין איסור לקבל מתנה בבין המצרים אולם אין לברך שהחיינו בימים אלו, ולכן, אם יש במתנה שמחה עדיף לקבל לאחר תשעה באב. ב. לאשכנזים אסור מראש חודש, ולספרדים משבוע שחל בו. ג. טיול מותר. ריקודים אסורים עד חצות היום של עשירי באב. הרב חיים כץ
שאלה: צום ט  באב במטוס: משפחתי ואני טסים חזרה לארץ ישראל בצום ט באב. כשקנינו את הכרטיס לא שמנו לב וזו הדרך היחידה להגיע לארץ לפני שבת. אנו מתחילים את הצום בארה"ב, טסים בשעות הצהרים, עד איזה שעה עלינו לצום, האם לפי זמן ארה"ב שהצום היה צריך לצאת? אודה לתשובתך לפני ט באב.
תשובה: הצום נגמר עם צאת הכוכבים במקום שבו תהיו.
שאלה: זימון על כוס יין בסעודה שלשית: לאחרונה נתקל אני בתופעה בה בסעודה שלישית בשבת המסתיימת לאחר השקיעה מזמנים על כוס יין בידיעה שלא ישתו היין לאחר הברכה (וגם לא מברכים עליו). האם זה נחוץ, והאם אין בכך בל תשחית שכן היין נשפך?
תשובה: הדעות חלוקות אם צריך לברך ברכת המזון על כוס. רוב הציבור לא נוהג כך. כאן כשיודעים מראש שהיין ילך לאיבוד יש עניין של בל תשחית. אם כן, שלא יזמנו על הכוס.
שאלה: נסיעה לצפון בתשעת הימים: בעלי נוסע ליומיים לצפון מטעם העבודה. יש לנו ילד בן שנה וחצי. חשבתי להצטרף אליו יחד עם הורי אלא שיומיים אלו הם ראשון-שני הקרובים שבו בשבוע חל תשעה באב. האם מותר להצטרף או שמא חלה סכנה?
תשובה: מותר להצטרף אך מצד שני כתוב שהימים האלה הם ימים שצריך לחשוש בהם מלהכנס למקום של סכנה. הרב חיים כץ
שאלה: עץ אשוח בגינה: מה דין עץ אשוח בגינה, האם מותר לגדלו?
תשובה: מותר, זה עץ רגיל ואין חשש היום שיעבדו בו ע"ז.
שאלה: מזוזה בחדר מקלחת: האם ניתן לקבוע מזוזה בפתח חדר המקלחת ללא אסלה?
תשובה: בחדר מקלחת לא שמים מזוזה.